ছবিখনৰ মূখ্য চৰিত্ৰত অভিনয় কৰিছে যশস্বী অভিনেতা আদিল হুছেইনে। ছবিখনত তেওঁ কৰা চৰিত্ৰতো হ'ল প্ৰিয়েন্দু হাজৰিকা। চৰিত্ৰটিত কৰা মননশীল অভিনয়ৰ বাবে তেওঁ ইতিমধ্যে 'ৰাষ্ট্ৰীয় চলচ্চিত্ৰ বঁটা'ৰ জুৰীৰ বিশেষ সন্মান লাভ কৰিছে।
আদিল হুছেইনৰ লগতে মালা গোস্বামী, শাকিল ইমতিয়াজ, মহেন্দ্ৰ ৰাভা, সুলক্ষণা বৰুৱা আদিয়েও অভিনয় কৰিছে। ছবিখনৰ সংগীত অনুৰাগ শইকীয়াৰ। ২৯ অক্টোবৰত এই কথাছবিখনে শুভ মুক্তি লাভ কৰিব।
